FOR MOTORBIKES 2026: Výstavisko v Nitre privíta slovenskú verziu mimoriadne úspešnej pražskej výstavy motocyklov

**Praha/Nitra, 16. júna 2025 – Populárna pražská výstava MOTOCYKL, ktorú každé dva roky organizuje výstavisko PVA EXPO PRAHA, sa dočká svojej slovenskej premiéry. Už v marci budúceho roka sa v dňoch 12. až 15. marca 2026 uskutoční na nitrianskom výstavisku Agrokomplex nová výstava motocyklov, štvorkoliek a príslušenstva pod názvom FOR MOTORBIKES.**



Podujatie ponúkne **široké spektrum kategórií**, bohatý sprievodný program, stretnutia s osobnosťami motocyklového sveta a **možnosť testovacích jázd priamo v areáli výstaviska**, kde si návštevníci budú môcť vyskúšať vybrané modely motocyklov na vyhradenej testovacej trati.

Pražský MOTOCYKL patrí medzi najvýznamnejšie motocyklové veľtrhy v strednej Európe, pričom posledných ročníkov sa zúčastnilo viac ako **50-tisíc návštevníkov** z odbornej aj širokej verejnosti. Teraz sa s týmto jedinečným veľtržným formátom bude môcť oboznámiť aj slovenské publikum. Lokalita Nitra bude dostupná pre záujemcov zo všetkých kútov Slovenska, vrátane záujemcov z pohraničných oblastí južnej a severnej Moravy.

„Sme hrdí na to, že sa nám podarilo preniesť osvedčený formát výstavy MOTOCYKL PRAHA na Slovensko a zaradiť ho do kalendára nitrianskeho výstaviska Agrokomplex. Spolu s našimi slovenskými partnermi ponúkneme návštevníkom nielen stovky vystavených motocyklov a príslušenstva, ale aj testovacie jazdy, atraktívny program a účasť mnohých známych tvárí motocyklového sveta,“ uviedla riaditeľka výstavy **Vanda Petrov**.

**FOR MOTORBIKES 2026** predstaví kľúčové segmenty ako cestné a terénne motocykle, skútre, štvorkolky, pretekárske špeciály, prípojné vozidlá, náhradné diely, servisné technológie, ako aj oblečenie a doplnky pre jazdcov. Prezentovať sa budú popredné svetové i domáce značky, chýbať nebude ani **custom zóna** s exkluzívnymi prestavbami. V rámci programu sa návštevníci môžu tešiť na **odborné prednášky, workshopy, konferenčné bloky**, edukačné aktivity zamerané na bezpečnosť jazdy a zábavné show.

Slovenský motocyklový sviatok **FOR MOTORBIKES** sa uskutoční od **12. do 15. marca 2026** na výstavisku Agrokomplex v Nitre. Viac informácií nájdete na: [www.formotorbikes.sk](http://www.formotorbikes.sk).

*Kontakt pre médiá:*

*Lucie Bártová, vedúci PR oddelenia ABF, a.s.,* *bartova@abf.cz*